ગુજરાતના નર્મદા જિલ્લામાં આવેલા કેવડિયામાં સરદાર સરોવર ડેમ નજીક સાધુ બેટ આઇલેન્ડ ખાતે સરદાર વલ્લભભાઇ પટેલની સૌથી મોટી પ્રતિમાનું નિર્માણ થવાનું છે. જેનું કામ એલ એન્ડ ટીને સોંપવામાં આવ્યું છે. એલ એન્ડ ટી દ્વારા આગામી ચાર વર્ષની અંદર આ પ્રતિમાનું નિર્માણ કરશે. આ ગુજરાતના તત્કાલિન મુખ્યમંત્રી અને હાલના વડાપ્રધાન નરેન્દ્ર મોદીના સ્વપ્નની ઉપજ છે. તેઓ સરદાર પટેલને એક અનોખી શ્રદ્ધાંજલિ અર્પવા માગતા હતા અને તેમના મનમાં સ્ટેચ્યુ ઓફ યુનિટી બનાવવાનો વિચાર જન્મ્યો. સરદાર પટેલ એકતાના હિમાયતી હતા અને તેમની પ્રતિમાને સ્ટેચ્યુ ઓફ યુનિટી તરીકે જાણીતી કરવી એ એક અનોખી શ્રદ્ધાંજલિ સમાન છે.